Tiit Terik esinemas Harjumäel 20. Augusti väljakul  
Foto: Ave Maria Mõistlik, 20. august 2019
Eesti Linnade ja Valdade Liidu juhatuse esimees Tiit Terik Arvamusfestivalil
Tallinna Linnavolikogu aseesimees Tiit Terik
**Tiit Terik** (sündinud 15. juunil 1979 Tallinnas) on Eesti poliitik, Tallinna abilinnapea. 

Tiit Terik on lõpetanud 1997. aastal Tallinna Vanalinna Täiskasvanute Gümnaasiumi. Aastatel 1997–2002 õppis ta Tallinna Pedagoogilises Seminaris noorsoo- ja sotsiaaltööd. 2015. aastal omandas ta Tallinna Ülikoolis sotsiaalteaduste magistrikraadi riigiteadustes.

Ta on lõpetanud 2014. aastal XXXI kõrgemad riigikaitsekursused ja 2019. aastal Kaitseväe Akadeemias pataljoni staabiohvitseri kursuse.

Poliitiline tegevus
-------------------

Tiit Terik on laates 7. maist 2007 Eesti Keskerakonna liige. Aastatel 2009–2010 oli ta Eesti Keskerakonna Noortekogu esimees ja Eesti Keskerakonna juhatuse liige. Ta on Eesti Keskerakonna Nõmme piirkonna esimees.

2007. aasta mais sai temast Pirita linnaosa vanem. Pärast 2009. aasta kohaliku omavalitsuse volikogude valimisi määrati ta teist korda Pirita linnaosa vanemaks. 2013. aasta detsembrist kuni 22. novembrini 2016 oli ta Nõmme linnaosa vanem.

Seoses Jüri Ratase nimetamisega peamistri kandidaadiks asus Tiit Terik 23. novembril 2016 tööle XIII Riigikogu liikmena. Ta oli Riigikogu liige kuni XIII Riigikogu volituste lõppemiseni 2019. aasta märtsis. 

Ta on valitud Tallinna linnavolikogusse nii 2009. 2013. 2017. ja 2021. aasta kohaliku omavalitsuse volikogude valimistel. 

Alates 18. aprillist 2019 kuni novembrini 2021 oli ta Tallinna linnavolikogu esimees. 

Alates 8. novembrist 2021 kuni 3. juunini 2022 oli ta Kaja Kallase esimeses valitsuses Eesti kultuuriminister. Koalitsiooni lagunedes 3. juunil 2022 vabastas Vabariigi president peaministri ettepanekul Tiit Teriku koos teiste Keskerakonna ministritega ametist. Seejärel oli ta alates 25. augustist 2022 Tallinna linnavolikogu aseesimees.

2023. aasta Riigikogu valimistel kogus ta valimisringkonnas nr 3 (Tallinna Mustamäe ja Nõmme linnaosa) 677 häält ega osutunud valituks. 

Alates 21. aprillist 2023 on Tiit Terik Tallinna abilinnapea, kes vastutab linnavara, korrakaitse, kriisideks valmisoleku ja spordi valdkonna eest.

Muu ühiskondlik tegevus
-----------------------

Ta asutas 1998. aastal noorteühingu Eesti Pyladese Liit ning 2002. aastal Pyladese Laagrikeskuse. 2003. aastal sai temast Sihtasutuse Õpilasmalev juhataja. Selles ametis tegutses ta kuni 2007. aasta maini, kui temast sai Pirita linnaosa vanem. Ta on alnud alates 2007. aastast ka Sihtasutuse Õpilasmalev nõukogu esimees, samuti on ta olnud Tallinna Noortenõukogu liige. 

Alates 14. maist 2019 kuni Vabariigi Valitsuse liikmeks saamiseni 2021. aasta novembris oli ta Eesti Linnade ja Valdade Liidu juhatuse esimees.

2020. aasta jaanuaris valiti ta Euroopa kohalike omavalitsuste ja regioonide nõukogu (CEMR) asepresidendiks, samast aastast on ta ka Euroopa Regioonide Komitee liige. Alates 2022. aastast on ta ülemaailmse kohalike omavalitsuste katusorganisatsiooni UCLG Eesti delegaat.

Liikmesus
---------

* 1996–2001 Eesti Ajakirjanike Liit
* aastast 2010 Kaitseliidu Harju malev

Tunnustus
---------

* 2014 – Kaitseliidu III klassi teenetemedal

Isiklikku
---------

Tiit Terik on abielus Jaana Terikuga, neil on kaks poega.

Viited
------

1. 1 2 3 4 5  Tiit Teriku CV. Tallinna linna veebisait.
2. ↑  XXXI KRKK 05.10. – 10.10.2014. Kõrgemate riigikaitse kursuste veebisait.
3. ↑  Erakonnad. Tiit Terik. e-Äriregister.
4. ↑  Piirkonnad. Eesti Keskerakonna veebisait.
5. ↑  Mihhailov, Sergei; Katšan, Elina. Tallinna volikogu aseesimeheks valiti Klandorfi asemel Terik. ERR, 25. augusti 2022.
6. ↑  [Juhatus.] Eesti Linnade ja Valdade Liidu veebisait.

Välislingid
-----------

* Tiit Teriku CV
* Sihtasutuse Õpilasmalev veebisait
* Keskerakonna noortekogu juhiks sai Tiit Terik. Delfi, 9. mai 2009
* Pirita linnaosa vanem tahab, et riik jätaks metsa müümata. Postimees, 14. juuni 2010
* Kelle nimel räägib vähemus? Postimees, 25. juuli 2013
* Kes meist siin kaine on? Delfi, 1. juuli 2014

|  |  |  |
| --- | --- | --- |
| Eelnev**Enno Tamm** | **Pirita linnaosavanem**2007–2013 | Järgnev**Tõnis Mölder** |

|  |  |  |
| --- | --- | --- |
| Eelnev**Anneli Ott** | **Eesti kultuuriminister**2021–2022 | Järgnev**Piret Hartman** |